2013.gada 21.maijā Noteikumi Nr. 265

Rīgā (prot. Nr. 30 32.§)

**Grozījumi Ministru kabineta 2012.gada 10.janvāra noteikumos Nr.38 "Peldvietas izveidošanas un uzturēšanas kārtība"**

Izdoti saskaņā ar

Epidemioloģiskās drošības likuma

38.1pantu un

Ūdens apsaimniekošanas likuma

5.panta desmitās daļas

7., 8. un 9.punktu

Izdarīt Ministru kabineta 2012.gada 10.janvāra noteikumos Nr.38 "Peldvietas izveidošanas un uzturēšanas kārtība" (Latvijas Vēstnesis, 2012, 7.nr.) šādus grozījumus:

1. Izteikt 9.1.apakšpunktu šādā redakcijā:

"9.1. notekūdeņu ieplūdes vietā vai tiešā tās tuvumā (attālumā, kas ir mazāks par ūdens pilnīgai sajaukšanai nepieciešamo attālumu). Prasība neattiecas uz lietus notekūdeņu ieplūdes vietām, ja saskaņā ar attiecīgās peldvietas ūdens aprakstu, kas izstrādāts atbilstoši normatīvajam aktam par peldvietu ūdens monitoringu, kvalitātes nodrošināšanu un prasībām sabiedrības informēšanai, lietus notekūdeņu dēļ nepasliktinās peldvietas ūdens kvalitāte un peldvietas ūdens ir klasificēts vismaz kā pietiekamas kvalitātes ūdens;".

2. Izteikt 1. un 2.pielikumu šādā redakcijā:

"1.pielikums

Ministru kabineta

2012.gada 10.janvāra

noteikumiem Nr.38

Baltijas jūras un Rīgas jūras līča peldvietas

1. Dundagas novads, Kolkas pagasts, Kolka.

2. Engures novads:

2.1. Engures pagasts:

2.1.1. Abragciems;

2.1.2. Klapkalnciems;

2.1.3. Ķesterciems;

2.2. Lapmežciema pagasts, Ragaciems.

3. Jūrmala:

3.1. Asari;

3.2. Bulduri;

3.3. Dubulti;

3.4. Dzintari;

3.5. Jaunķemeri;

3.6. Kauguri;

3.7. Lielupe;

3.8. Majori;

3.9. Melluži;

3.10. Pumpuri;

3.11. Vaivari.

4. Liepāja:

4.1. dienvidrietumu peldvieta;

4.2. peldvieta pie stadiona.

5. Limbažu novads, Skultes pagasts, Skulte (Lauču akmens).

6. Mērsraga novads:

6.1. Mērsrags;

6.2. Upesgrīva.

7. Pāvilostas novads, Pāvilostas pilsēta, Pāvilosta.

8. Rīga:

8.1. Daugavgrīva;

8.2. Vakarbuļļi;

8.3. Vecāķi.

9. Rojas novads, Roja.

10. Salacgrīvas novads:

10.1. Ainažu pagasts, Ainaži;

10.2. Liepupes pagasts, Tūja (atpūtas vieta);

10.3. Salacgrīvas pilsēta, Salacgrīva.

11. Saulkrastu novads, Saulkrastu pilsēta:

11.1. Saulkrasti (centrs);

11.2. Rūķīši.

12. Ventspils:

12.1. pilsētas pludmale;

12.2. Staldzenes pludmale.

2.pielikums

Ministru kabineta

2012.gada 10.janvāra

noteikumiem Nr.38

Iekšzemes peldvietas

1. Brocēnu novads, Brocēnu pilsēta, Cieceres ezera peldvieta.

2. Daugavpils:

2.1. Lielā Stropu ezera peldvieta;

2.2. Lielā Stropu ezera peldvieta "Stropu vilnis";

2.3. Šūņu ezera peldvieta.

3. Dobeles novads, Dobeles pagasts, Gaurata ezera peldvieta.

4. Jēkabpils, peldvieta "Radžu ūdenskrātuve".

5. Jelgava, Lielupes labā krasta peldvieta.

6. Krāslavas novads, Krāslavas pagasts, Zirga ezera peldvieta.

7. Kuldīgas novads, Kuldīgas pilsēta, Ventas upes peldvieta "Mārtiņsala".

8. Liepāja, karjera "Beberliņi" peldvieta.

9. Rēzeknes novads:

9.1. Gaigalavas pagasts, Lubānas ezera peldvieta;

9.2. Mākoņkalna pagasts, Rāznas ezera peldvieta Lipuškos;

9.3. Rēzeknes pilsēta, Kovšu ezera peldvieta.

10. Rīga:

10.1. Bābelītes ezera peldvieta;

10.2. Daugavas upes peldvieta "Lucavsala".

11. Saldus novads, Saldus pilsēta, Saldus ezera peldvieta.

12. Siguldas novads, Siguldas pilsēta, Gauja, Siguldas peldvieta.

13. Ventspils, Būšnieku ezera peldvieta."

Ministru prezidents Valdis Dombrovskis

Veselības ministra vietā –

aizsardzības ministrs Artis Pabriks